Сяргей Вячаслававіч Лявіцкі

Сяргей Лявіцкі (нар. , ) — беларускі футбаліст, паўабаронца.

 Клубная кар’ера 
Пачынаючы з 2008 года гуляў за гродзенскі «Нёман». У сезоне 2010 стаў рэгулярным іграком асновы, але пазней неаднаразова саступаў месца іншым ігракам.

Сезон 2013 распачынаў на лаўцы запасных і зрэдку з’яўляўся ў асноўным складзе. Пасля зыходу з каманды Дзмітрыя Рэкіша ў ліпені 2013 года здолеў замацавацца на пазіцыі правага паўабаронцы. У верасні 2013 года саступіў месца ў аснове навічку каманды Арцёму Салаўю.

У сезоне 2014 звычайна знаходзіўся на лаўцы запасных і выхадзіў на замену ў канцы матча, а ў жніўні і лістападзе 2014 года з’яўляўся ў стартавым складзе на пазіцыі левага паўабаронцы. У студзені 2015 года пакінуў гродзенскі клуб.

У лютым 2015 года пасля прагляду стаў іграком «Слуцка». У слуцкім клубе стаў пераважна выхадзіць на замену. 28 чэрвеня 2015 года забіў гол у Гродне ў матчы з «Нёманам» (4:0), адразу пасля гэтага зрабіў прапанову сваёй нявесце. У сезоне 2016 гуляў мала з-за траўм, пачынаючы з ліпеня не з’яўляўся на полі. У студзені 2017 года разарваў кантракт са «Слуцкам».

У лютым-сакавіку 2017 года падтрымліваў форму з «Нёманам», а пазней прыбыў на прагляд у «Ліду», з якой у красавіку падпісаў кантракт. Быў прызнаны найлепшым іграком «Ліды» ў сезоне 2017, у сезоне 2018 заставаўся іграком асновы.

У студзені 2019 года стаў іграком «Смалявічаў». У складзе смалявіцкай каманды чаргаваў выхады ў стартавым складзе і на замену, дапамог па выніках сезона вярнуць месца ў Вышэйшай лізе. У студзені 2020 года пакінуў клуб і неўзабаве быў дыскваліфікаваны на 1 год па справе аб дагаварных матчах.

 Міжнародная кар’ера 
Гуляў за моладзевую зборную Беларусі.

 Статыстыка выступленняў 
СезонДывізіёнКлубКраінаМатчыГалы 2007  дубль  Нёман    27  5 2008  Д1  Нёман    13  0 2009  Д1  Нёман    20  0 2010  Д1  Нёман    25  2 2011  Д1  Нёман    11  1 2012  Д1  Нёман    22  2 2013  Д1  Нёман    20  0 2014  Д1  Нёман    12  1 2015  Д1  Слуцк    18  3 2016  Д1  Слуцк    11  0 2017  Д2  Ліда    29  3 2018  Д2  Ліда    25  4 2019  Д2  Смалявічы    23  2

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Нёман Гродна
Катэгорыя:Ігракі ФК Слуцк
Катэгорыя:Ігракі ФК Ліда
Катэгорыя:Ігракі ФК Смалявічы